**RESOLUCIÓ PRE/164/2020, de 21 de gener, per la qual s’obre convocatòria del procediment d'avaluació i acreditació de les competències professionals adquirides a través de l'experiència laboral o de vies no formals de formació per a l’any 2020 en centres que depenen del Departament d’Educació.**

Preu públic

La participació en la convocatòria requereix el pagament del preu públic per a les fases d'assessorament i d'avaluació.

La manca de pagament del preu públic comporta la pèrdua del dret a participar en la convocatòria.

9.1 Fase d'assessorament:

Abans de la fase d'assessorament, s'ha de fer efectiu el pagament del preu públic de 26,00 euros.

9.2 Fase d'avaluació:

Abans de la fase d'avaluació s'ha de fer efectiu el pagament del preu públic de 13,00 euros per a cada unitat o unitats de competència a avaluar.

9.3. Bonificacions i exempcions

9.3.1 Bonificacions.

Tenen una bonificació del 50% del preu públic les persones següents:

a) Membres de famílies nombroses classificades en la categoria general.

b) Membres de famílies monoparentals.

c) Demandants d'ocupació que perceben alguna prestació econòmica.

9.3.2 Exempcions.

Estan exempts del pagament del preu públic les persones següents:

a) Amb un grau mínim de minusvalidesa del 33%.

b) Membres de famílies nombroses classificades en la categoria especial.

c) Víctimes d'actes terroristes, així com els seus cònjuges i els seus fills.

d) Sotmeses a mesures privatives de llibertat.

e) Demandants d'ocupació que no perceben cap prestació econòmica.

9.3.3 Les persones que presenten un informe d'assessorament anterior pel mateix àmbit, no han de fer el pagament del preu públic per la fase d'assessorament.